**Gilvánfa Község Önkormányzata 6/2019. (VII.18.) .) önkormányzati rendelete a települési támogatásról és az egyéb szociális ellátásokról szóló 4/2015. (II.28.) rendelete módosításáról**

**Gilvánfa** Község Önkormányzata Képviselő-testülete  Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a szociális igazgatásról és ellátásokról szóló 1993. évi III. törvény 25. § (3) bekezdés b) pontjában foglalt felhatalmazás alapján a települési támogatásokról szóló 4/2015.(II.27.) rendeletét – a továbbiakban Ör. – a  következők szerint módosítja:

**1.§**

**A települési támogatásról és az egyéb szociális ellátásokról szóló 4/2015. (II.27.) rendelet** 12. § (5) bekezdésének szövege az alábbiakra változik:

*„(5)Tanévkezdéskor az óvodás korú lakosokat 10.000 Ft, az általános iskolás 15.000 Ft, középiskolai tanuló lakosokat  30.000 Ft,  a nappali tagozatos felsőoktatási intézményi hallgatókat 30.000 Ft összegű beiskolázási támogatás illeti meg.”*

**2.§**

**A települési támogatásról és az egyéb szociális ellátásokról szóló 4/2015. (II.27.) rendelet** 13/A. § (4) bekezdése az alábbiakra módosul:

*(4) Az egy hónapra megállapítható települési lakásfenntartási támogatás összege nem haladhatja meg az 50.000,- Ft összeget.*

**3.§**

A rendelet 13/A. §-a az alábbi bekezdéssel egészül ki:

*(8) Az eseti települési lakásfenntartási támogatásra való jogosultságról az önkormányzat képviselő-testületének felhatalmazása alapján, átruházott hatáskörben a polgármester dönt.*

**4.§**

**Záró rendelkezések**

E rendelet  2019.  év  augusztus 1. napján lép hatályba.

Kelt: Gilvánfa, 2019. július 17.

|  |  |
| --- | --- |
|  |  |
| polgármester | jegyző |

**Záradék:**

A rendeletet a mai napon kihirdettem.

Kelt: Gilvánfa, 2019. július 18.

                                                                                                                  jegyző